cyanic-selkie/wikianc huggingface dataset:
ლევკოზი
მკურნალობა
მწვავე და ქრონიკულ ლევკოზს მკურნალობენ სტაციონარში (უმეტესად სპეციალიზებულ ჰემატოლოგიურ სტაციონარში). მედიკამენტებიდან ენიშნებათ ანტიმეტაბოლიტები (6-მერკაპტოპურინი, მეტოტრექსატი, ციტოზარი), ციტოსტატიკური საშუალებები (ვინკრისტინი, ციკლოფოსფანი, მიელოსანი, მიელობრომოლი და სხვა), სტეროიდული ჰორმონები; სისხლისა და მისი კომპონენტების გადასხმა, ზოგადგამაჯანსაღებელი, ანტიანემიური საშუალებანი, ვიტამინები, ანტიბიოტიკები, ზოგჯერ-რენტგენოთერაპია.
ლევკოზი ცხოველებში
ცხოველებიდან ლევკოზით ავადდება ყველა ჯიშის მსხვილფეხა რქოსანი საქონელი, ცხენი, ღორი, ძაღლი, კატა, ვირთაგვა, თაგვი და სხვა. ძუძუმწოვარი, უმეტესად ზრდასრულ ასაკში. ცხოველისა და ადამიანის დაავადებათა შორის პირდაპირი დამოკიდებულება დაუდგენელია. ლევკოზისთვის დამახასიათებელია ხანგრძლივი მიმდინარეობა ხილული კლინიკური ნიშნების გარეშე. დიაგნოზს ადგენენ სისხლის გამოკვლევის საფუძველზე. მკურნალობა არარაციონალურია. პროფილაქტიკა: მეურნეობების დაცვა დაავადებისაგან, ზოოტექ. აღრიცხვის მოწესრიგება და სხვა.
ფრინველთა ლევკოზი აღინიშნება მეურნეობებში და დიდ ეკონომიკურ ზარალს აყენებს მას. დაავადებას იწვევს ვირუსი. უმეტესად 4 თვეზე მეტი ასაკის ქათმებს უჩნდებათ. იშვიათად ავადდება ინდაური, იხვი და ბატი. დიაგნოზს ადგენენ ლაბორატორიაში და პათომორფოლოგიური გამოკვლევების საფუძველზე. პროფილაქტიკა: მკაცრი იზოლაცია, კარგი მოვლა-შენახვა და კვება.
ლიტერატურა
კატეგორია:დაავადებები კატეგორია:ადამიანი კატეგორია:ანატომია კატეგორია:ბიოლოგია
მინინისა და პოჟარსკის ძეგლი (ნიჟნი-ნოვგოროდი)
მინინისა და პოჟარსკის ძეგლი (Памятник Минину и Пожарскому) — ძეგლი ნიჟნი-ნოვგოროდის ისტორიულ ცენტრში, სახალხო ერთობის მოედანზე, ნიჟნი-ნოვგოროდის კრემლის კედელთან იოანე ნათლისმცემლის შობის ეკლესიის ახლოს. წარმოადგენს მოსკოვში, წითელ მოედანზე მდებარე ძეგლის მცირე კოპირებას. ძეგლის ავტორია ზურაბ წერეთელი.
შექმნის ისტორია
ასევე საჭირო იყო მომავალი ლაშქრობის მეთაურის შერჩევა. ნიჟნი-ნოვგოროდელებმა თხოვნით მიმართეს თავად დიმიტრკი პოჟარსკის. თავადი ცოტა მოგვიანებით დათანხმდა, მაგრამ იმ პირობით, რომ სამეურნეო საქმეებს ლაშქრობის დროს უხელმძღვანელებდა კუზმა მინინი. ლაშქრობის შედეგად მოსკოვი გაათავისუფლეს პოლონელებისაგან.
1803 წელს მიიღეს გადაწყვეტილება დაეწყოთ თანხების შეგროვება მინინისა და პოჟარსკის ძეგლის აღსამართად. ივან მარტოსი მალევე ჩაუდგა ამ საქმეს სათავეში. თავდაპირველად ფიქობდნნ ძეგლი დაედგათ ნიჟნი-ნოვგოროდში, მაგრამ იმის გამო, რომ მას ქვეყნისათვის დიდი ისტორიული ღირებულება ჰქონდა, მიიღეს გადაწყვეტილება, რომ ძეგლი დაედგათ მოსკოვის წითელ მოედანზე. 1818 წლის 20 თებერვალს მოხდა ძეგლის საზეიმო გახსნა, ხოლო ნიჟნი-ნოვგოროდში, კრემლის ტერიტორიაზე, 1828 წელს დადგეს მინინისა და პოჟარსკის ობელისკი მონუმენტის ნაცვლად.
2004 წელს მოსკოვის მერმა იური ლუჟკოვმა გადაწყვიტა გამოესწორებინა ეს ისტორიული უსამართლობა და ნიჟნი-ნოვგოროდში აღემართა მოსკოვური ძეგლის კოოპიო. მან წინადადებით მიმართა ცნობილ მოქანდაკე ზურაბ წერეთელს და უკვე 2005 წლის 4 ნოემბერს შედგა ქანდაკების საზეიმო გახსნა ნიჟნი-ნოვგოროდის სახალხო ერთობის მოედანზე. ადგილი შემთხვევით არ შეურჩევიათ, სწორედ აქედან მიმართა კუზმა მინინმა მოსახლეობას და დაიწყო მეორე სახალხო ლაშქრობა
სქოლიო
კატეგორია:ნიჟნი-ნოვგოროდის ძეგლები კატეგორია:ნიჟნი-ნოვგოროდის ღირსშესანიშნაობები
ჰიროვა
ჰიროვა (Hirova) — სოფელი მოლდოვაში, კელერაშის რაიონში. მდებარეობს ზღვის დონიდან 96 მეტრზე. 2004 წლის მონაცემებით, მოსახლეობა 1 589 ადამიანს შეადგენდა.
რესურსები ინტერნეტში
კატეგორია:კელერაშის რაიონის სოფლები
სოლომონ II-ის ეკვდერი ტრაპიზონში
მინიატიურა|სოლომონის ეკვდერი ტრაპიზონში სოლომონ II-ის ეკვდერი ტრაპიზონში — იმერეთის უკანასკნელი მეფის სოლომონ II-ის საძვალე თურქეთში ქალაქ ტრაპიზონში.
1801 წელს ქართლ-კახეთის სამეფო რუსეთმა დაიპყრო, მეფობა გააუქმა და შეიერთა. იმერეთის მეფე ენერგიულად იბრძოდა დასავლეთ საქართველოს გაერთიანებისა და თავისი პოლიტიკური ძალაუფლების განმტკიცება-შენარჩუნებისათვის. მაგრამ არმოსავლეთ საქართველოში ფეხმოკიდებული რუსეთის იმპერიისათვის არ იყო მისარები დასავლეთ საქართველოში დამოუკიდებელი სამეფოს არსებობა. სოლომონ მეფე გრძნობდა, რომ მისი სამეფოს ბედი უკვე გადაწყვეტილი იყო. რუსეთ-თურქეთის ომის დროს სოლომონმა რუსეთის მიმართ ისეთი პოზიცია დაიკავა რომ უნებლიეთ თურქეთის ბანაკში აღმოჩნდა. რუსი მოხელეებიც ნიადაგს ამზადებდნენ მეფის მოსაცილებლად. 1810 წელს მათ შეიპყრეს სოლომონი მაგრამ ის მათ დაუსხლტა და იმავე წლის მაის-ივნისის თვეში სათავეში ჩაუდგა რუსეთის კოლონიური ხელისუფლების დამყარებით უკმაყოფილო იმერელტა აჯანყებას. სოლომონი დამარცხდა და იძულებული გახდა თავი ოსმალეთში შეეფარა. ახალციხე, არზრუმი, ბაიბურთი, ტრაპიზონი ასეთი იყო თურქეთში მისი ყოფნის მარშრუტი. მისმა მრავალმა მცდელობამ ტახტი დაებრუნებინა შედეგი ვერ გამოიღო და 1815 წელს გარდაიცვალა ტრაპიზონში. იგი სათანადო პატივით იქნა დაკრძალული ტრაპიზონის წმინდა გიორგის საკათედრო ტაძრის ეზოში.
ამ კოშკურის შიგნით მარად მანათობელი კანდელი ეკიდა სოლომონის საფლავის თავზე. ძეგლის სიმაღლე ჯვრით დაახლოებით ათი, სიგანე კი ხუთი არშინია. 1912 წელს მონახულები ძეგლს ემჩნეოდა გაუწაფავი ხელის მიერ რემონტის კვალი, რომლის გამო წარწერების უმრავლესობა წაშლილი იყო. მხატვრობა მხოლოდ გუმბათის შიდა მხარეს იყო კარგად შემორჩენილი, რომელშიც კარგად იკითხებოდა ბაგრატიონთა გერბი, რომელშიც გამოხატული იყო დავითის შურდული, მისი ქნარი, უფლის კვართი, სამეფო სფერო და სასწორი — მეფური სიბრძნის ემბლემა. ღერბი ეყრდნობოდა ორ ლომს, მის ზემოტ კი გამოხაზული იყო სამეფო გვირგვინი. გვირგვინის ქვეშ, ღერბის ზემოთ გამოხატულია გადაჯვარედინებული მახვილი და სკიპტრა, გვერდებზე ორი ფრთოსანი სერაფიმით, გუმბათის შიდა მოპირდაპირე მხარეს გამოხატულია წმინდა გიორგის ტაძარი, მისი პირვანდელი სახით, გადაკეთებამდე.
სოლომონ მეფის საფლავის თეთრ მარმარილოს ფილაზე, ძველი ქართული ხუცურით გაკეთებული იყო შემდეგი წარწერები:
ძეგლის აღმოსავლეთით, მისი კარნიზის გასწვრივ ასეთივე წარწერა იყო შერულებული გამოუცდელი ხელით.
საფლავის ფილის ქვედა ნაწილზე ყვავილებით სავსე დიდი ლარნაკია გამოხატული, რომლის გვერდებზე ორი კიპაროსია. ქართულ და ბერძნულ ენებზე შესრულებული წარწერები და მხატვრობა, რომლითაც დაფარული იყო ძეგლის გარე ნაწილები, დროთა განმავლობაში ჩამოცვივდა.
1920 წელს ძეგლი, მის გერდით არსებულ წმინდა გიორგის ტაძართან ერთად დაანგრიეს.
სქოლიო
კატეგორია:ქართველ მეფეთა აკლდამები
შტოლბერგის რაიონი
შტოლბერგის რაიონი (Landkreis Stollberg) — ყოფილი რაიონი გერმანიაში. რაიონის ცენტრი — ქალაქი შტოლბერგი. რაიონი შედიოდა საქსონიის ფედერალურ მხარეში. ექვემდებარებოდა კემნიცის ადმინისტრაციულ ოლქს. იკავებდა 266,49 კვ. კმ. ფართობს. მოსახლეობა შეადგენდა 88 918 ადამიანს. მოსახლეობის სიმჭიდროვე — 334 ადამიანი/კვ.კმ-ზე. რაიონის ოფიციალური კოდი — 14 1 88.
რესურსები ინტერნეტში
კატეგორია:საქსონიის რაიონები
აბასაბადი (იარდიმლი)
აბასაბადი  (Abbasabad) — სოფელი აზერბაიჯანში, ლენქორანის რეგიონის იარდიმლის რაიონში. მოსახლეობის რაოდენობა — 596 კაცი.
რესურსები ინტერნეტში
კატეგორია:იარდიმლის რაიონის სოფლები
პლანალტინა-დუ-პარანა
პლანალტინა-დუ-პარანა (Planaltina do Paraná) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 515 მეტრზე. მიეკუთვნება ჩრდილო-დასავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ პარანავაის შემადგენლობაში.
2010 წლის მონაცემებით, მოსახლეობა 4 095 ადამიანს შეადგენდა, მოსახლეობის სიმჭიდროვე 11.5 კმ²-ზე. ფართობი 356 192 კმ²-ია.
რესურსები ინტერნეტში
კატეგორია:პარანის შტატის მუნიციპალიტეტები
ნუიდის ძეგლები
ნუიდის ძეგლები (Nüydü abidələri) — არქეოლოგიური კომპლექსი, რომელიც მიეკუთვნება ძვ. წ. III–I საუკუნეებს. აღმოჩენილია აზერბაიჯანში, აღსუს რაიონის სოფელ ნუიდის სამხრეთ-დასავლეთით. კომპლექსი შედგება დასახლებისა და სასაფლაოსგან. საერთო ფართობი დაახლოებით 10-12 ჰა.
არქეოლოგიური გათხრების შედეგად, რომელიც განხორციელდა 1961 და 1963 წლებში დასახლების ადგილას უამრავი იარაღი იპოვეს (ხელის წისქვილი, დოქები და სხვ.), მდინარის ქვის სახლის საძირკველი, სხვადასხვა საყოფაცხოვრებო ნივთები, და ა.შ., სასაფლაოზე კი აღმოაჩინეს ჭურჭელი, სამკაულები, სხვადასხვა იარაღი ( რკინის შუბი, ბრინჯაოს აბჯარი), და სხვა.
1972-1973 და 1975 წწ. არქეოლოგიური გათხრების შედეგად აღმოაჩინეს (კულტურულ ფენფენაში დაახლოებით 1,5 მ), სახლები, სამრეწველო ჭაბურღილები, დოქები, მექანიკური ქარხანა, ქვის თოხები, კაჟიანი და ასე შემდეგ.
სქოლიო
კატეგორია:აზერბაიჯანის ისტორია კატეგორია:აზერბაიჯანის არქეოლოგიური ძეგლები
პუერტო-კოლომბია (გუაინია)
პუერტო-კოლომბია (Puerto Colombia) — ქალაქი და მუნიციპალიტეტი კოლუმბიაში, გუაინიის დეპარტამენტში.
2005 წლის მონაცემებით, მოსახლეობა 1 217 ადამიანს შეადგენდა. ფართობი - კმ²-ია.
რესურსები ინტერნეტში
კატეგორია:გუაინიის დეპარტამენტის მუნიციპალიტეტები და ქალაქები
ბიარი
ბიარი  — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის ალტო-ვინალოპოს კომარკის შემადგენლობაში. ფართობი — 98 კმ². მოსახლეობა — 3655 კაცი (2020 წ.).
სქოლიო
კატეგორია:ალიკანტეს მუნიციპალიტეტები
კასიოპეას თანავარსკვლავედი
მინი|კასიოპეას თანავარსკვლავედი კასიოპეას თანავარსკვლავედი (Cassiopeia) — ცის ჩრდილოეთ ნახევარსფეროს თანავარსკვლავედი. მისი 5 ყველაზე ბრწყინვალე ვარსკვლავი, რომელთა ვიზუალური ვარსკვლავიერი სიდიდეებია 3,4; 2,7; 2,4; 2,2 და 2,3 ქმნიან W ფიგურას. ამ თანავარსკვლავედში 1572 წელს აენთო ზეახალი ვარსკვლავი; კასიოპეას თანავარსკვლავედშია რადიოგამოსხივების ყველაზე ძლიერი წყარო. სახელწოდება მომდინარეობს ძველი ბერძნული მითოლოგიიდან — ანდრომედეს დედის, კასიოპეას სახელიდან.
ლიტერატურა
კატეგორია:ჩრდილოეთ ნახევარსფეროს თანავარსკვლავედები
ერთობა (შტატი)
ერთობა (Unity (Western Upper Nile), الوحدة) — სამხრეთი სუდანის 10 შტატიდან ერთ-ერთი.
ადმინისტრაციული ცენტრი — ქალაქი ბენტიუ.
ეკონომიკა
შტატში მდებარეობს ნავთობის მდიდარი საბადოები.
სქოლიო
კატეგორია:სამხრეთ სუდანის შტატები
კიჩოს თანავარსკვლავედი
მინი|კიჩოს თანავარსკვლავედი კიჩოს თანავარსკვლავედი (Puppis) — ცის სამხრეთ ნახევარსფეროს თანავარსკვლავედი. მისი 3 უბრწყინვალესი ვარსკვლავი 2,2; 2,8; 2,8 ვიზუალური ვარსკვლავიერი სიდიდისაა. ხილვადობის საუკეთესო პირობებია იანვარში. შეიცავს 241 ვარსკვლავს, რომელთა ხილვა შეუიარაღებელი თვალითაც არის შესაძლებელი.
ლიტერატურა
კატეგორია:სამხრეთ ნახევარსფეროს თანავარსკვლავედები
ლამარკიზმი
ლიტერატურა
კატეგორია:ევოლუცია კატეგორია:ბიოლოგია
პორტუ-რიკუ (პარანა)
პორტუ-რიკუ (Porto Rico) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 252 მეტრზე. მიეკუთვნება ჩრდილო-დასავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ პარანავაის შემადგენლობაში.
2010 წლის მონაცემებით, მოსახლეობა 2 530 ადამიანს შეადგენდა, მოსახლეობის სიმჭიდროვე 11.62 კმ²-ზე. ფართობი 217 676 კმ²-ია.
სიაზანის რაიონი
სიაზანის რაიონი (Siyəzən) — აზერბაიჯანის ერთ-ერთი რაიონი. მისი ადმინიტრაციული ცენტრია სიაზანი. ამ ტერიტორიაზე 2011 წლის მონაცემებით 38 400 ადამიანი ცხოვრობს.
ისტორია
ქალაქს ადრე ქისილ-ბურუნი ერქვა. ეს ტერიტორიები ადრე მშრალი უდაბნო იყო, მაგრამ მას შემდეგ რაც ბაქო-შოლარის მილსადენის აშენება მოხდა 1911-1996 წლებში, ხალხი აქ მიმდებარე სოფლებიდან ჩამოსახლდა, როგორც სამუშაო ძალა. ამ ტერიტორიის, როგორც საცხოვრებელი ადგილის გარდაქმნაში, დიდი როლი ითამაშა რკინიგზა „ქისილ-ბურუნმა“.
პირველად სიაზანის რაიონი დაარსდა 1940 წლის 11 თებერვალს. რაიონის პირველი ხელმძღვანელი იყო ჰანიფა ჰუსეინოვი. 1959 წელს მას რაიონის სტატუსი ჩამოერთვა და შედიოდა შაბრანის რაიონის შემადგენლობაში. 1992 წლის 2 აპრილს სიაზანის საზღვრები აღდგა აზერბაიჯანის უმაღლესი საბჭოთა გადაწყვეტილებით. ქისილ-ბურუნს, მოგვიანებით 1954 წელს სიაზანი დაარქვეს (მისი ცენტრი იყო). 1992 წელს რაიონის სტატუსი კვლავ გადაეცა, მაგრამ გარკვეული ტერიტორიები მაიც სხვა რაიონს დარჩა.
დემოგრაფია
სიაზანის რაიონის მოსახლეობა 40,5 ათასია (2015 წლის 1 იანვარის მონაცემებით). სოფლის მოსახლეობა რომელიც შეადგენს 33,39 %-ს შედარებით მცირეა ქალაქში მცხოვრებ მოსახლეობასთან შედარებით, რომელიც შეადგენს 65.61 %-ს (2009 წლის 13–22 აპრილის მონაემები). მთლიანი მოსახლეობიდან 49.8 % მამაკაცია, 50.2 % კი ქალი. 2009 წლის აღწერის მონაცემებით, მოსახლეობის ძირითადი აზერბაიჯანელები არიან. მაგრამ რეგიონში ცხოვრობენ ლეზგები, რუსები, თურქები, თათრები, უკრაინელები და სხვა ეროვნების წარმომადგენლები.
ეკონომიკა
ინდუსტრია: სიაზანი არის ინდუსტრიული რაიონი. აქ ძირითადი ბუნებრივი რესურსებია: ნავთობი, ბუნებრივი აირი, ქვიშა, ხრეში, თიხა. ასევე ეკონომიკისთვის მხიშვნელოვანია სამთო ინდუსტრია. რაიონის მიმდებარე ტერიტორიაზე არის 4 დიდი და საშუალო, 8 კი მცირე სამრეწველო საწარმო, ორი ფქვილის ქარხანა, რომელიც ეკუთვნის ინდივიდუალურ მეწარმეებს, ასევ არის საცხობი, ავეჯის მაღაზიები და პლასტმასის საწარმოები. 2016 წელს დამზადდა 11 121,2 ათასი მანათის ღირებულების პროდუქტები. სამრეწველო წარმოების მთლიანი მოცულობის 61.3 % არის სახელმწიფო საკუთრებაში, 38.3 % კი კერძო საკუთრებაშია.
სოფლის მეურნეობა: 70 300 ჰექტარიდან 38 110 ჰექტარი მიწის ან სხვა სასოფლო-სამეურნეო დანიშნულების ნაკვეთებს უკავია, მათ შორის 8900 ჰექტარ ფართობზე არის ნათესები. სოფლის მეურნეობაში დომინირებს მარცვლეული კულტურები და მეცხოველეობა. 2016 წელს რეგიონში სასოფლო-სამეურნეო პროდუქციის წარმოებამ 72 184,8 ათას მენათს შეადგენდა.
2016 წელს რეგიონში მოიყვანეს სულ 6083 ტონა მარცვლეული, აქედან 195,1 ტონა იყო სიმინდი, 358 ტონა კარტოფილი, 1148 ტონა ბოსტნეული, 1002 ტონა ნესვი, 1202 ტონა ხილი და 242 ტონა ყურძენი. დაირგო თხილი 100 ჰექტარზე და 18 ჰექტარზე დაირგო ზეთისხილი. 2017 წლის დასაწყისში, პირუტყვის რაოდენობა რეგიონში 13 024-ს შეადგენდა, ცხვრის და თხის რაოდენობა კი 54 375 იყო. სულ აწარმოეს 19 066,9 ტონა ხორცი, ასევე 16 924.9 ტონა ფრინველი, 12 287 ტონა რძე, 12,3 მილიონი კვერცხი და 89 ტონა მატყლი.
სქოლიო
კატეგორია:აზერბაიჯანის რაიონები
ფილიპინების პროვინციები
ფილიპინების პროვინციები (ფილ: mga lalawigan/probinsya ng Pilipinas) პირველი დონის ძირითადი პოლიტიკური და ადმინისტრაციული ერთეულებია. დღეისთვის ფილიპინებში 81 პროვინციაა, რომლებიც შემადგენელ ქალაქებად და მუნიციპალიტეტებად იყოფა. ეროვნული დედაქალაქის რეგიონის ადგილობრივი მმართველობის ერთეული და დამოუკიდებელი ქალაქები პროვინციებისგან დამოუკიდებლად იმართება. ყოველ პროვინციას არჩეული გუბერნატორი და პროვინციული საბჭო (Sangguniang Panlalawigan) მართავს. ყველა პროვინცია ფილიპინების პროვინციების ლიგის წევრია.
გეოგრაფიულ, კულტურულ და ეთნოგრაფიულ მახასიათებლებზე დაყრდნობით პროვინციებს 17 რეგიონად აჯგუფებენ. 13 რეგიონი გეოგრაფიული მდებაროების შესაბამისად (ჩრდილოეთიდან სამხრეთისკენ) ნომრებით მოიხსენიება, ხოლო ოთხი მათგანი დანომრილი არ არის: კორდილიერის ადმინისტრაციული რეგიონი, ეროვნული დედაქალაქის რეგიონი, სამხრეთ-დასავლეთ ტაგალოგის რეგიონი და მუსლიმურ მინდანაოში ბანგსამოროს ავტონომიური რეგიონი.
მმართველობა
პროვინციული მთავრობა ფილიპინების სხვა პროვინციებისგან ავტონომიის უფლებით სარგებლობს. ყოველ პროვინციას საკუთარი სახელისუფლებო ორგანოები აქვს: აღმასრულებელი და საკანონმდებლო. იურიდიული საქმეები პროვინციების მთავრობისგან განცალკევებულია და ფილიპინების უზენაესი სასამართლოს კომპეტენციაში შედის. ყოველ პროვინციაში რეგიონული სასამართლოს სულ ცოტა ერთი ფილიალი მაინც მოქმედებს.
აღმასრულებელი ხელისუფლება
პროვინციის აღმასრულებელი ხელისუფლების მეთაური და პროვინციიც მეთაური გუბერნატორია. იგი პროვინციის მოსახლეობის მიერ სამი წლის ვადით აირჩევა და ზედიზედ სამჯერ შეიძლება იქნეს არჩეული. პროვინციის გუბერნატორი თავად ნიშნავს პროვინციის დეპარტამენტების თავმჯდომარეებს, რომელიც ადმინისტრაციის, საინჟინრო, საინფორმაციო, იურიდიულ და სახაზინო ოფისებს მოიცავს.
ეროვნული მთავრობა
ფილიპინების კონსტიტუციის მიხედვით პროვინციული მთავრობის საქმიანობაში ეროვნული მთავრობის ჩარევა შეზღუდულია. ფილიპინების პრეზიდენტი პროვინციების ხელისუფლებასთან შიდა და ადგილობრივი მმართველობის დეპარტამენტის მეშვეობით კოორიდინირებს. ეროვნული წარმომადგენლობის უზრუნველყოფის მიზნით პროვინციები საკონგრესო (საკანონმდებლო) რაიონებს მოიცავს. თითო რაიონს ფილიპინების წარმომადგენელთა პალატაში საკუთარი წარმომადგენელი ჰყავს. ფილიპინების სენატის წევრები ტერიტორიულ საფუძველზე შექმნილი რაიონების მიხედვით არ აირჩევიან: სენატორები ქვეყნის ერთიან ოლქში მრავალჯერადი არაგადაცემადი ხმის მეთოდით აირჩევიან.
ქალაქები და მუნიციპალიტეტები
1991 წელს მიღებული ადგილობრივი მმართველობის კოდექსის მიხედვით მაღალურბანიზებული და დამოუკიდებელი შემადგენელი ქალაქები პროვინციებისგან დამოუკიდებელი არიან. მართალია ქალაქები ადგილობრივი მმართველობის მეორე დონის ერთეულებია, მაგრამ ხშირ შემთხვევაში (სტატისტიკური და სხვ. მიზნით) მათ იმ პროვინციების შემადგენლად მიიჩნევენ, სადაც გეოგრაფიულად მდებარეობენ.
ადგილობრივი მმართველობის ისეთი ერთეულები, როგორებიცაა შემადგენელი ქალაქები და მუნიციპალიტეტები, პროვინციული მთავრობის იურისდიქციის ქვეშაა. ადგილობრივი მმართველობის კოდექსის თანახმად, იმის უზუნველსაყოფად, რომ შემადგენელი ქალაქებისა და მუნიციპალიტეტების მთავრობები თავიანთ უფლებამოსილების ფარგლებს არ სცდებიან, პროვინციის გუბერნატორს მერების აღმასრულებელი ბრძანებების გადახედვის, ხოლო პროვინციულ საბჭოს საქალაქო საბჭოებისა და მუნიციპალური საბჭოების საკანონმდებლო დადგენილებათა გადახედვის უფლება აქვთ.
ბარანგაები
პროვინციულ მთავრობას ბარანგაებთან პირდაპირი ურთიერთობები არ აქვს. ბარანგაებზე ზედამხედველობას შემადგენელი ქალაქებისა და მუნიციპალიტეტების მერები და საბჭოები ახორციელებენ.
ყოფილი პროვინციები
1901 წელს მანილის პროვინცია რისალის პროვინციის შემადგენლობაში შევიდა. შემდეგში მანილის შემოგარენი ეროვნული დედაქალაქის რეგიონში გაერტიანდა. 1902-1908 წლებში არსებული ლეპანტო-ბონტოკის პროვინცია შემდეგსი მთიანი პროვინციის შემადგენლობაში შევიდა.
ჩრდილოეთი ნეგროსი (1985-1986) 1985 წლის 23 დეკემბერს შეიქმნა, დასავლეთი ნეგროსის ჩრდილოეთ ნაწილში. მომდევნო წლის 3 იანვარს გამართული პლებისციტით კანონიც რატიფიცირებულ იქნა. პროვინცია შედგებოდა დღევანდელ ქალქებს: კადისს (რომელიც დედაქალაქის ფუნქციას ასრულებდა), ესკალანტეს, საგაის, სან-კარლოსის, სილაისა და ვიქტორიასს და კალატრავის, ენრიკე-მაგალონის, მანაპლის, სალვადორ-ბენედიქტოსს და ტობოსოს მუნიციპალიტეტებს. მიუხედავად იმისა, რომ მოსახლეობამ პროვინციის შექმნას დაუჭირა მხარი, 1986 წლის 11 ივლისს უზენაესი სასამართლომ კანონი გააუქმა.
სქოლიო
კატეგორია:ფილიპინების პროვინციები კატეგორია:ფილიპინების ადმინისტრაციული დაყოფა კატეგორია:აზიის ქვეყნების ადმინისტრაციული დაყოფა
ბოლულია
სქოლიო
კატეგორია:ალიკანტეს მუნიციპალიტეტები
სან-ფელიპე (გუაინია)
სან-ფელიპე (San Felipe) — ქალაქი და მუნიციპალიტეტი კოლუმბიაში, გუაინიის დეპარტამენტში.
რესურსები ინტერნეტში
კატეგორია:გუაინიის დეპარტამენტის მუნიციპალიტეტები და ქალაქები
შაჰ-დილი
შაჰ-დილი (Şah Dili) — ცელა აზერბაიჯანში, აფშერონის ნახევარკუნძულის უკიდურეს სამხრეთში. კონტინენტური აზერბაიჯანის უკიდურესი აღმოსავლეთი წერტილი. ადმინისტრაციული დაყოფით მიეკუთვნება ბაქოს ბინას დაბას.
გეოგრაფია
ცელას აქვს გრძელი და ვიწრო ფორმა. ტერიტორიაზე მოცემულია მარილიანი ჭაობები და ტბორები. ზღვის დონის აწევა, ახსნაა ტერიტორიაზე მოცემული მარილიანი გრუნტის წყლების. კლიმატი ხასიათდება ძლიერი ქარებით.
აფშერონის ეროვნული პარკი
ცელას ტერიტორიაზე განლაგებულია აფშერონის ეროვნული პარკი. ეროვნული პარკისა და ცელას ტერიტორიაზე ბინადრობენ ტურები, მაჩვები, კურდღლები, ხოლო კასპიის ზღვია აკვატორიაში თევზები და ფრინველები, მათ შორის მელოტა, გარეული იხვი, დიდი ოყარი და სხვა.
სქოლიო
კატეგორია:აზერბაიჯანის რელიეფი
კომპასის თანავარსკვლავედი
მინი|კომპასის თანავარსკვლავედი კომპასის თანავარსკვლავედი (Pyxis) — ცის სამხრეთ ნახევარსფეროს თანავარსკვლავედი. მასში ყველაზე ბრწყინვალე ვარსკვლავი a კომპასისა 3,7 ვიზუალური ვარსკვლავიერი სიდიდისაა. დაკვირვების საუკეთესო პირობებია იანვარ-თებერვალში. შეიცავს 43 ვარსკვლავს, რომელთა ხილვა შეუიარაღებელი თვალითაც არის შესაძლებელი. ჩანს საქართველოდანაც.
ლიტერატურა
კატეგორია:სამხრეთ ნახევარსფეროს თანავარსკვლავედები
ცხელება პაპატაჩი
ცხელება პაპატაჩი (pappa — კბენს და tace — ჩუმად) — მოსკიტური ცხელება, სამდღიანი ცხელება — დაავადებას იწვევს ვირუსი, რომელიც ორგანიზმში ხვდება მოსკიტის (მდედრის) — ფლებოტომუსის (კერძოდ Phlebotomus pappatassi) კბენის შედეგად. ინკუბაციური პერიოდი 3-6 დღე გრძელდება. იწყება მწვავედ, ახასიათებს მაღალი ტემპერატურა, თავის ტკივილი (რომელიც ძლიერდება თვალების მოძრაობისას), აგრეთვე წვივის კუნთებისა და ზურგის მწვავე ტკივილი. ვირუსი ავადმყოფის სისხლში ვლინდება დაავადებიდან 24-36 საათის შემდეგ. დაავადება გავრცელებულია ცხელ ქვეყნებში (აფრიკა, აზია, ამერიკა, ხმელთაშუა ზღვის სანაპირო და სხვა).
ლიტერატურა
კატეგორია:დაავადებები
კლეოპატრა III
მინი| [[პტოლემე VIII, კლეოპატრა II და კლეოპატრა III ჰორის წინაშე]] კლეოპატრა III (Κλεοπάτρα) — ეგვიპტის დედოფალი, პტოლემე VI-ისა და კლეოპატრა II-ის ქალიშვილი. პტოლემე IX-ის, პტოლემე X-ის, კლეოპატრა VI-ის, კლეოპატრა სელენას და კლეოპატრა ტრიფაენის დედა.
ძვ. წ. 142 წელს პტოლემე VIII დაქორწინდა კლეოპატრა III და გამოაცხადა იგი თავის თანამმართველად. ძვ. წ. 131 წელს კლეოპატრა II გამართა აჯანყება და გააგდო პტოლემე VIII  ფისკონი და კლეოპატრა III ეგვიპტიდან. ამის შემდეგ გამოაცხადა თავისი 12 წლის ვაჟიშვილი პტოლემე მემფიტისა მეფედ და თავს მის თანამმართველად. მაგრამ პტოლემე VIII ფისკონმა მოახერხა თავისი შვილის შეპყრობა, მოკლა იგი და სხეულის ნაწილები კლეოპატრა III-ს გაუგზავნა. მას მოუწია დარჩენილიყო ერთადერთ მმართველად. ამის შემდეგ მან შესთავაზა ეგვიპტის გვირგვინი დემეტრე II სირიელს, მაგრამ ისიც მოკლეს პტოლემე VIII-ის ბრძანებით. პტოლემე VIII ფისკონის და კლეოპატრა III საქვეყნო შერიგება მოხდა ძვ. წ. 124 წელს. ამის შემდეგ იგი მართავდა ძმასთან და ქალიშვილთან ერთად ძვ. წ. 116 წლამდე, როდესაც პტოლემე VIII დაიღუპა ფისკონის ტახტი უანდერძა კლეოპაატრა III და ერთ-ერთ მის ვაჟიშვილს, რომელსაც იგი ამოირჩევდა.
კლეოპატრა III მართავდა ეგვიპტეს თანამმართველ პტოლემე IX ლაფურას და პტოლემე X ალექსანდრესთან ერთად. მეორე ვაჟი ამ დროს იყო კვიპროსის მეფისნაცვალი. კლეოპატრა III მოკლეს პტოლემე X-ს ბრძანებით ძვ. წ. 89 წელს.
ლიტერატურა
კატეგორია:ძველი ეგვიპტის დედოფლები კატეგორია:გარდაცვლილი ძვ. წ. 89 კატეგორია:ქალი ფარაონები
ალაგონია (პარაიბა)
ალაგონია (Alagoinha) — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 317 მეტრზე. მიეკუთვნება პარაიბის შტატის აგრარულ მეზორეგიონს. შედის ეკონომიკურ-სტატისტიკურ მიკრორეგიონ გუარაბირის შემადგენლობაში.
კალიოსა-დე-ენსარია
კალიოსა-დე-ენსარია (Callosa de Ensarriá, Callosa d'en Sarrià) — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის მარინა-ბახის კომარკის შემადგენლობაში. ფართობი — 34,66 კმ². მოსახლეობა — 7522 კაცი (2020 წ.).
აია (დედოფალი)
აია — ძველი ეგვიპტის XIII დინასტიის მეფის ცოლი.
მის შესახებ ინფორმაციას ორი წყაროდან ვგებულობთ. აია სახელი ჩნდება ვიურცბურგის სტელაზე. ამ წყაროდან ნათლად ჩანს, რომ ის გავლენიანი ოჯახიდან იყო. მის შესახებ ინფორმაცია ბოულაქ 18-ის პაპირუსიდანაც მოიპოვება. ეს არის XIII დინასტიის მეფის თებენის ციხესიმაგრის ადმინისტრავიული ცენტრი. მეფის სახელი პაპირუსში მხოლოდ ნაწილობრივაა შემონახული. მეცნიერები კითხულობდნენ ჩანაწერებს სებეხოტეპ II-ის, სეჰეტეპკარე ინტეფის და მეფე იმირემეშავის შესახებ. აიას ქმრის იდენტიფიკაციის შესახებ არსებობს მცირე ეჭვი.
ლიტერატურა
კატეგორია:ძველი ეგვიპტის დედოფლები
იაჰმეს-ჰენუტამეჰუ
მინიატიურა|აჰმოსე-ჰენუტამეჰუს მუმია
იაჰმეს-ჰენუტამეჰუ - ფარაონ სექენენრე ტაოს და მისი დის და ცოლის იაჰმეს-ინჰაფის ქალიშვილი. მისი ქმარი იყო მისი ნახევარ-ძმა იაჰმეს I. იაჰმეს ჰენუტამეჰუ იყო მთავარი ცოლის და ღმერთ ამონის ცოლის იაჰმეს-ნეფერტარის ნახევარ-და. მისი ცხოვრების შესახებ ძალიან მცირე ინფორმაციაა ცნობილი. მისი მუმია აღმოაჩინეს მის საკუთარ სამარხში და ახლა ის დაცულია ეგვიპტის მუზეუმში, კაიროში. მუმია შეამოწმა გასტონ მასპერომ 1882 წლის დეკემბერში. ჰენუტამეჰუ ხანდაზმულ ასაკში გარდაიცვალა. იგი შესულია მეცხრე დინასტიის მეფეების წინაპრების სიაში. ჰენუტამეჰუ გამოჩენილია ხაბეხნეთის სამარხში (თებე), სამ დედოფალთან ერთად: მეფის ცოლის დასთან, მეფის ცოლ ტურესთან და ორი ქვეყნის ქალბატონ იაჰმესთან ერთად.
რესურსები ინტერნეტში
კატეგორია:ძველი ეგვიპტის დედოფლები
ოთარ დადიშქელიანი
მინი|ოთარ დადიშქელიანის ერთ-ერთი ვაჟი — ციოყი. ოთარ თათარყანის (ნიკოლოზის) ძე დადიშქელიანი (გ. 1854) — სვანეთის სამთავროს ნაწილის მმართველი, ბეჩოს მფლობელი.
ლიტერატურა
კატეგორია:გარდაცვლილი 1854 ოთარ
თურქეთის მშვიდობის საბჭო
თურქეთის მშვიდობის საბჭო (Yurtta Sulh Konseyi) — სავარაუდო აღმასრულებელი ორგანო, რომელიც მოაწყო თურქეთის სახელმწიფო გადატრიალების მცდელობა 2016 წლის 15 ივლისს. განცხადება გადატრიალების თაობაზე იყო გაკეთებული თურქეთის სახელმწიფო ტელეარხის TRT-ს ეთერში, როდესაც ჯარისკაცები ძალით დაიკავეს თურქეთის სახელმწიფო მაუწყებლის შტაბ-ბინა ანკარაში, 15 ივლისის ღამეს. ჯგუფი, სავარაუდოდ, ჩამოყალიბდა თურქეთის შეიარაღებული ძალების შიგნით. საბჭომ თავისი თავი გამოაცხადა მმართველ ორგანოდ თურქეთის სახელმწიფო გადატრიალების მცდელობის დროს. საბჭოს შექმნა გამოცხადებული იყო ტიჟენ ქარასის მიერ, რომელიც TRT-ს ახალი ამბების წამყვანია.
საბჭოს სახელწოდება გამომდინარეობს ქემალ ათათურქის ცნობილი გამოთქმიდან: "მშვიდობა სამშობლოში, მშვიდობა მთელ მსოფლიოში".
შემადგენლობა
არ არსებობს ოფიციალური განცხადება საბჭოს შემადგენლობასთან დაკავშირებით. მაგრამ მუჰარემ ქიოსეს დაკავების შემდეგ, ქემალისტურმა გაზეთმა "Sözcü" გამოაქვეყნა თითქოსდა იმ პირების სია, რომელიც შედიან საბჭოს შემადგენლობაში. 37 სახელი მოიცავს:
ლუი ფრანსუა I (კონტის პრინცი)
ლუი ფრანსუა I დე ბურბონ-კონტი (Louis François Ier de Bourbon-Conti; დ. 13 აგვისტო, 1717 — გ. 2 აგვისტო, 1776) — ბურბონთა დინასტიის კონტის შტოს წარმომადგენელი. კონტის პრინც ლუი არმან II-ისა და ლუიზ ელიზაბეტ დე ბურბონის უფროსი ვაჟი. კონტის პრინცი 1727-76 წლებში.
ადრეული წლები
ლუი ფრანსუა დაიბადა 1717 წლის 13 აგვისტოს პარიზში. იგი იყო კონტის პრინც ლუი არმან II-ისა და მისი მეუღლის, ლუიზ ელიზაბეტ დე ბურბონის უფროსი ვაჟი. მას მხოლოდ ერთი უმცროსი და ჰყავდა, სახელად ლუიზ ანრიეტა, რომელიც შემდგომში ორლეანის ჰერცოგ ლუი ფილიპ I-ს მიათხოვეს. ეს მოხდა 1731 წელს, რასაც 1732 წელს მოჰყვა ლუი ფრანსუას ქორწინება მისი დის მულზე, ორლეანის ჰერცოგ ფილიპ II-ისა და ლუი XIV-ის ასულ ფრანსუაზ მარი დე ბურბონის ქალიშვილ ლუიზ დიანა ორლეანელზე.
ეს ორმაგი დინასტიური ქორწინება ორგანიზებული იყო ლუი ფრანსუას დედის, კონტის ქვრივი პრინცესა ლუიზ ელიზაბეტისა და მისი სიდედრის, ორლეანის ქვრივი ჰერცოგინია ფრანსუაზ მარის მიერ. 1734 წელს ლუიზ დიანამ ლუი ფრანსუას ვაჟი და მისი მემკვიდრე გაუჩინა, რომელსაც ასევე ლუი ფრანსუა დაარქვეს. ამას მოჰყვა 1736 წელს მკვდარი ბავშვის დაბადება, რომელზე მშობიარობასაც 20 წლის ლუიზ დიანა გადაჰყვა. ამის შემდეგ ლუი ფრანსუას მეორე ცოლი აღარ შეურთავს.
1745 წელს იგი გერმანიაში იბრძოდა ავსტრიელების წინააღმდეგ, 1746 წელს კი ნიდერლანდებში შეიჭრა, სადაც დაამარცხა მარეკალ საქსონიელი და აიღო შატო დე ლ'ისლე-ადამი. 1760 წელს, ომიდან დაბრუნების შემდეგ მან ბურგუნდიაში დიდი სასახლე შეიძინა და დროებით იქ დასახლდა.
პოლონეთის მეფობის კანდიდატი
უნდა აღინიშნოს, რომ თავად ლუი ფრანსუას დიდად არ სურდა ათასგვარ პრობლემასა და კრიზისში გახვეულ პოლონეთში მეფობა, რომელის მიწებსაც უკვე ინაწილებდნენ შვედები, რუსები, ავსტრიელები და პრუსიელები. ამ დროს მეფის საყვარელ მადამ დე პომპადურის რჩევით 1756 წელს ლუი ფრანსუა შვიდწლიან ომში, პოლონეთში გააგზავნეს, რათა თავად ენახა პოლონეთი.
საბოლოოდ, 1763 წელს მეფე ავგუსტი გარდაიცვალა და ისე მოხდა, რომ პოლონეთის ტახტზე ადგილობრივი დიდებული — სტანისლავ ავგუსტ პონიატოვსკი ავიდა, რომელმაც საბოლოოდ დაღუპა პოლონეთი, რომელიც მალევე რუსებმა, პრუსიელებმა და ავსტრიელებმა მთლიანად განაინაწილეს.
ამის შემდეგ კონტის პრინცი მშვიდად ცხოვრობდა და ბრძოლებშიც აღარ იღებდა მონაწილეობას. იგი ვერსალში დასახლდა, სადაც მის სალონს ხშირად სტუმრობდა გამოჩენილი განმანათლებელი ჟან ჟაკ რუსო. იგი გარდაიცვალა 1776 წელს, 58 წლის ასაკში.
პირდირექი
პირდირექი (Pirdirəyi) — აზერბაიჯანში, ქალაქ შემახის ჩრდილო-დასავლეთით მდებარე მთა, გიულისტანის ციხის ნანგრევების აღმოსავლეთით. ზღვის დონიდან 1049.4 მ და 350 მ — ქალაქის დონეზე.
არქეოლოგიური კვლევები
არქეოლოგიური კვლევის მასალები მთის ქვედა ნაწილში ასახავს ამ ტერიტორიის ისტორიას შუა საუკუნეების დასაწყისამდე. არქეოლოგიური გათხრების შედეგად  პირდირექის მთის აღმოსავლეთით იპოვეს თიხის ჭურჭელის მრავალი ფრაგმენტი, რომლებიც დამახასიათებელია ადრეული შუა საუკუნეების პერიოდისათვის. ეს აღმოჩენები, ისტორიკოსი სარა აშურბებლის თქმით, მიეკუთვნება შემახას მახლობლად ერთ-ერთ დიდ დასახლებას.
შემახის ჩრდილოეთით 1 კმ-ზე მდებარე პირდირექის დასახლება, მდიდარია მტკვარ-არაქსის კულტურის ისტორიული ნიმუშებით. 1970 წლის არქეოლოგიური გათხრების შედეგად ამ ტერიტორიაზე ნაპოვნი იქნა სოფლის მეურნეობის პროდუქტების დასამუშავებელი იარაღები, კერის ნალის ფრაგმენტები და კერამიკული ჭურჭელი, მათ შორის კრამიტებიც. შეგროვებული კერამიკის ნიმუშებში ასევე არის შეღებილი ნაკეთობებიც.
არქეოლოგ იდეალ ნარიმანოვის თქმით, პირდირექის დასახლება ერთ-ერთი პირველი დასახლებებაა მტკვარ-არაქსის კულტურაში.
სქოლიო
კატეგორია:აზერბაიჯანის მთები კატეგორია:აზერბაიჯანის არქეოლოგიური ძეგლები
ჰოჯინეშტი
ჰოჯინეშტი (Hogineşti) — სოფელი მოლდოვაში, კელერაშის რაიონში. მდებარეობს ზღვის დონიდან 114 მეტრზე. 2004 წლის მონაცემებით, მოსახლეობა 1 830 ადამიანს შეადგენდა.
რესურსები ინტერნეტში
კატეგორია:კელერაშის რაიონის სოფლები
ისრის თანავარსკვლავედი
მინი|ისრის თანავარსკვლავედი ისრის თანავარსკვლავედი (Sagitta) — თანავარსკვლავედი ცის ჩრდილოეთ ნახევარსფეროზე. მასში ყველაზე ბრწყინვალე ვარსკვლავები 3,5 და 3,8 ვიზუალური ვარსკვლავიერი სიდიდისაა. დაკვირვების საუკეთესო პირობებია ივლისში. შეიცავს 28 ვარსკვლავს, რომელთა ხილვა შეუიარაღებელი თვალითაც არის შესაძლებელი.
რესურსები ინტერნეტში
კატეგორია:ჩრდილოეთ ნახევარსფეროს თანავარსკვლავედები
ესტონეთი მეორე მსოფლიო ომში
მეორე მსოფლიო ომის დაწყებამდე, გერმანიამ და საბჭოთა კავშირმა ხელი მოაწერეს გერმანია-საბჭოთა კავშირის თავდაუსხმელობის პაქტს, რომელიც ეხებოდა სუვერენული სახელმწიფოების, მათ შორის ესტონეთის დაყოფისა და განადგურების საკითხს, კერძოდ კი მის საიდუმლო დამატებით ოქმს 1939 წლის აგვისტოს. მინი|მოლოტოვ – რიბენტროპის პაქტის თანახმად, ევროპის დაგეგმილი და ფაქტობრივი დაყოფა, მოგვიანებით შესწორებებით მინი|ბრძოლები [[ტალინი|ტალინის გარეუბანში 1941 წლის აგვისტოში.]] ესტონეთის რესპუბლიკამ ომში ნეიტრალიტეტი გამოაცხადა, მაგრამ მოლოტოვ – რიბენტროპის პაქტის გამო საბჭოთა კავშირის გავლენის სფეროში მოექცა და 1940 წელს საბჭოთა კავშირმა დაიპყრო. მას შემდეგ მოხდა მასობრივი პოლიტიკური დაპატიმრებები, გადასახლებები და სიკვდილით დასჯები. ზაფხულის ომში, 1941 წელს გერმანიის ოპერაციის „ბარბაროსას“ დროს, დამოუკიდებლობის მომხრე ტყის ძმებმა (პარტიზანები, რომლებიც პარტიზანულ ომს აწარმოებდნენ საბჭოთა კავშირის წინააღმდეგ, მეორე მსოფლიო ომის დროს) სამხრეთ ესტონეთი დაიპყრეს. ამავე დროს, საბჭოთა გასამხედროებული განადგურების ბატალიონებმა განახორციელეს სადამსჯელო ოპერაციები, იოსებ სტალინის მიერ გამოცხადებული დამწვარი დედამიწის ტაქტიკის საფუძველზე. ესტონეთი ოკუპირებულ იქნა გერმანიის მიერ და გაერთიანდა რაიხსკომისარიატში. 1941 წელს ესტონელები გაწვეულ იქნენ მსროლელთა კორპუსში, ხოლო 1941– 1944 წლებში ნაცისტური გერმანიის ძალებში. კაცები, რომლებიც თავს არიდებდნენ ამ მობილიზაციას, გაიქცნენ ფინეთში. ესტონეთის ომამდელი ფლოტის დაახლოებით 40% რეკვიზიციით მოითხოვა ბრიტანეთის ხელისუფლებამ და გამოიყენა ატლანტიკური კოლონებში. დაახლოებით 1000 ესტონელი მეზღვაური მსახურობდა ბრიტანეთის სავაჭრო ფლოტში, 200 მათგანი ოფიცრის სტატუსით. ესტონელების მცირე რაოდენობა მსახურობდა სამეფო საჰაერო ძალებში, ბრიტანეთის არმიასა და აშშ-ს არმიაში.
1944 წლის თებერვლიდან სექტემბრამდე გერმანიის არმიის რაზმმა "ნარვამ" შეაჩერა საბჭოთა კავშირის ესტონეთში დაგეგმილი ოპერაცია. მეორე არმიის კორპუსის თავდაცვის დარღვევის შემდეგ, მდინარე ემაჯოგის გადაღმა დამოუკიდებლობის მომხრე ესტონეთის ჯარებთან შეტაკების შემდეგ, 1944 წლის სექტემბერში საბჭოთა ძალებმა ხელახლა დაიპყრეს ესტონეთი. ომის შემდეგ, ესტონეთი 1991 წლამდე რჩებოდა საბჭოთა კავშირში, როგორც ესტონეთის სსრ, თუმცა 1991 წლამდე ატლანტიკური ქარტიის თანახმად, ტერიტორიული შეთანხმებები არ განხორციელდებულა. მეორე მსოფლიო ომში ესტონელი მოსახლეობის დაღუპვის პროცენტულობა 25-ს აღწევდა, რაც ევროპაში ყველაზე მაღალ პროპორციას წარმოადგენს. ამჟამინდელ ანგარიშებში ჩამოთვლილი ომისა და ოკუპაციის შედეგად დაღუპულთა რაოდენობა 81000-ს შეადგენს, ესენია: 1941 წელს საბჭოთა დეპორტაციებში დაღუპულები, საბჭოთა სიკვდილით დასჯილები, გერმანიის დეპორტაცია და ჰოლოკოსტის მსხვერპლნი ესტონეთში.
მეორე მსოფლიო ომის დასაწყისი
1939 წლის 24 სექტემბერს, ნაცისტური გერმანიისა და სსრკ-სთვის პოლონეთის დაცემით, მოსკოვის პრესამ და რადიომ დაიწყეს ესტონეთზე ძალადობრივი შეტევა და მოიხსენიებდნენ როგორც საბჭოთა კავშირის მიმართ "მტრული" ქვეყანა. წითელი ფლოტის სამხედრო გემები გამოჩნდნენ ესტონეთის პორტებთან და საბჭოთა ბომბდამშენებმა დაიწყეს პატრულირება ტალინისა და ახლომდებარე სოფლების თავზე. მოსკოვმა მოითხოვა, რომ ესტონეთს სსრკ-სთვის ნება დაერთო დაეარსებინა სამხედრო ბაზები და 25,000 ჯარისკაცი ჩამოეყავანა ესტონეთის ტერიტორიაზე ომის განმავლობაში. ესტონეთის მთავრობამ მიიღო ულტიმატუმი შესაბამის ხელშეკრულებაზე ხელმოწერის შესახებ 1939 წლის 28 სექტემბერს.
ესტონეთის საზოგადოებაში არ არსებობს კონსენსუსი იმ გადაწყვეტილებების შესახებ, რომლებიც ამ დროს მიიღო ესტონეთის რესპუბლიკის ხელმძღვანელობამ. როდესაც საბჭოთა ჯარები ესტონეთში შეიჭრნენ, ჯგუფებმა შეასრულეს ესტონეთის ჰიმნი და იმხანად სსრკ-ს ჰიმნი Internationale. იმის გამო, რომ თავდასხმა უკანონოდ იქნა შეფასებული, საბჭოთა კავშირი გააძევეს ერთა ლიგადან 14 დეკემბერს.
სქოლიო
კატეგორია:მეორე მსოფლიო ომი კატეგორია:მეორე მსოფლიო ომი ქვეყნის მიხედვით კატეგორია:მეორე მსოფლიო ომი კონტინენტის მიხედვით კატეგორია:მეორე მსოფლიო ომი ესტონეთში კატეგორია:ესტონეთი მეორე მსოფლიო ომში კატეგორია:მეორე მსოფლიო ომი ესტონეთის მონაწილეობით
აკილ-საუნდი
აკილ-საუნდი (Achill Sound; Gob an Choire) — გელტახტი სოფელი ირლანდიაში, მდებარეობს მეიოს საგრაფოში, კუნძულ აკილზე, კონაქტის პროვინციაში.
იხილეთ აგრეთვე
კატეგორია:მეიოს საგრაფოს დასახლებული პუნქტები კატეგორია:გელტახტი ადგილები მეიოს საგრაფოში
ხუსრავუ მირზა
ხუსრავუ მირზა (დ. 16 აგვისტო, 1587, ლაჰორი — გ. 26 იანვარი, 1622, დეკანი) — მოგოლი უფლისწული (შაჰზადა), იმპერატორ ჯაჰანგირის უფროსი ვაჟი, დიდ მოგოლთა იმპერიის ტახტის მემკვიდრე 1600-1605 წლებში, თემურიდების დინასტიის წარმომადგენელი.
ბიოგრაფია
ხუსრავუ მირზა გადაიხვეწა დეკანში, სადაც მოამზადა მცირედი არმია და 1 წელიწადში აუჯანყდა მამამისს, თუმცა აჯანყება იმდენად დაუგეგმავი და გაუაზრებელი იყო, რომ ჯაჰანგირის მომხრეთა რაზმმა პირველივე შეტაკებაზე მოახერხა ხუსრავუს დატყვევება. იმპერატორმა თავის შვილს თვალები დათხარა და აგრას ციხე-სიმაგრეში გამოკეტა. იქ ხუსრავუმ 1622 წლამდე დაჰყო.
როდესაც ჯაჰანგირს აუჯანყდა მისი მესამე შვილი, ხურამი, მან მემკვიდრეების მოშორების მიზნით, ხუსრავუ მირზა გამოიყვანა აგრას ციხე-სიმაგრიდან და სიკვდილით დასაჯა. ის დაკრძალეს დეკანში, მისივე სახელობის აკლდამაში. მოგვიანებით, 1628 წელს ხურამი შაჰ-ჯაჰანის სახელით ავიდა ტახტზე და ხუსრავუს 3 ამბოხებული ვაჟი დაახოცინა: დავარ ბაქში, გარშასფ მირზა და რასთექიარ მირზა.
რესურსები ინტერნეტში
კატეგორია: თემურიდები კატეგორია: დაბადებული 1587 კატეგორია: გარდაცვლილი 1622 კატეგორია:დაბადებული 16 აგვისტო კატეგორია:გარდაცვლილი 26 იანვარი კატეგორია:ტახტის მემკვიდრეები რომლებმაც ვერ შეძლეს ტახტზე ასვლა
კერენსია-დუ-ნორტი
კერენსია-დუ-ნორტი (Querência do Norte) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 338 მეტრზე. მიეკუთვნება ჩრდილო-დასავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ პარანავაის შემადგენლობაში.
2010 წლის მონაცემებით, მოსახლეობა 11 729 ადამიანს შეადგენდა, მოსახლეობის სიმჭიდროვე 12.82 კმ²-ზე. ფართობი 914 763 კმ²-ია.
რესურსები ინტერნეტში
კატეგორია:პარანის შტატის მუნიციპალიტეტები
ტეილორ შილინგი
ტეილორ ჯეინ შილინგი (Taylor Jane Schilling; დ. 27 ივლისი, 1984, ბოსტონი, მასაჩუსეტსი, აშშ) – ამერიკელი მსახიობი. ცნობილი გახდა Netflix-ის სერიალში „ახლა ნარინჯისფერია ყველაზე მოდური“ შესრულებული პაიპერ ჩეპმენის როლით. ამ როლისათვის მას მიღებული აქვს ისეთი ჯილდოები, როგორებიცაა: ოქროს გლობუსი, ემი და ა. შ. მისი სხვა როლებიდან აღსანიშნავია NBC-ის სამედიცინო დრამა „მერსი“, ასევე „იღბლიანი“, „წამიყვანე“ და „ტიტანი“.
ბავშვობა და განათლება
ტეილორ შილინგი დაიბადა 1984 წლის 27 ივლისს ბოსტონში. არის მასაჩუსეტსის ტექნოლოგიური უნივერსიტეტის ადმინისტრატორ პატრიცია მილერისა და პროკურორ რობერტ შილინგის შვილი. იგი დასავლეთ როქსბურგსა და უაილენდში გაიზარდა, ადგილის ხშირი ცვლილება კი მისი მშობლების განქორწინებით იყო გამოწვეული. იგი ბავშვობიდანვე იყო NBC-ის სამედიცინო დრამა ER-ის ფანი, რამაც საბოლოოდ სამსახიობო კარიერის შექმნა შთააგონა. მისი კარიერა ჯერ კიდევ საშუალო სკოლაში შესრულებული როლებით დაიწყო.
კარიერა
ტეილორ შილინგისათვის პირველი დიდი წარმატება ემერსონის კოლეჯის დრამატურგიის ფესტივალზე გამარჯვება იყო. 2007 წელს იგი პირველად გაიდაიღეს ფილმში, მისი დებიუტი კი ფილმი „შავი მატერია“ იყო. 2009 წლიდან თამაშობდა NBC-ის სამედიცინო დრამაში „მერსი“, სადაც შეასრულა ერაყის სამოქალაქო ომში მომსახურე მედდის როლი. პირველსავე სერიაში მან კარგი შთაბეჭდილება მოახდინა სერიალის პროდიუსერებსა და რეჟისორზე, რის გამოც იგი ამ სერიალში 2009 წლის სექტემბრიდან 2010 წლის მაისამდე თამაშობდა, მიუხედავად იმისა, რომ წესით მისი პერსონაჟი ეპიზოდურ როლზე იყო გათვლილი.
პირადი ცხოვრება
ტეილორ შილინგი დაუქორწინებელია და ბისექსუალია, რაზეც თავის ერთ-ერთ ინტერვიუში განაცხადა: „მე ბევრ ადამიანთან მქონია სერიოზული ურთიერთობა და მე ძალიან ექსპენსიური ადამიანი ვარ. ჩემში არ არსებობს ნაწილი, რომელიც შეიძლება ჩარჩოებში ჩავსვა. მე არ ვიკეტები ასეთ პატარა ყუთებში - ეს ძალიან რედუქციურია... მე ბევრი სიყვარული მქონია და არ მაქვს არავითარი კრიტერიუმები და კვალიფიკაცია იმისა, თუ როგორ უნდა გავაკეთო ეს. “
სქოლიო
კატეგორია:დაბადებული 27 ივლისი კატეგორია:დაბადებული 1984 კატეგორია:ამერიკელი ქალი მსახიობები კატეგორია:ემის ჯილდოს მფლობელები კატეგორია:ოქროს გლობუსის გამარჯვებულები
ბოიანა სტამენოვი
ბოიანა სტამენოვი (Бојана Стаменов; დ. 24 ივნისი 1986, ბელგრადი) — სერბი მომღერალი. ცნობილია, როგორც სოულის, ჯაზის და რიტმ-ენდ-ბლუზის შემსრულებელი, 2015 წლის მაისში წარადგინა სერბეთი ევროვიზიის კონკურსზე სიმღერით „Beauty Never Lies“ („Ceo svet je moj“), ქულათა საერთო ჯამში მე-10 ადგილზე გასვლით. ის ასევე თეატრ Boško Buha-ში ბელგრადში ბავშვებისთვის გამართულ თეატრალურ წარმოდგენებში იღებს მონაწილეობას. მან ჰქონდა სოლო-კონცერტი 2015 წლისს 13 ივნისს           სავა-ცენტრში ბელგრადში, სადებიუტო ალბომზე მუშაობისას მან განაცხადა, რომ ყველა ჩანაწერი იქნება ინგლისურ ენაზე.
ბიოგრაფია
ბოიანა სტამენოვი დაიბადა 1986 წლის 24 ივნისს სიმღერა 7 წლის ასკში დაიწყო. პიველად პუბლიკის წინაშე წარდგა ლუნა-პარკის მოძრავ სცენაზე. დაამთავრა მუსიკალური სკოლის სამი განყოფილება: გიტარაზე დაკვრა, ბარბითი და რენესანსული მღერა. სკოლაში სწავავლის პერიოდში ასრულებდა ბლუზს უფროს დასთან ერთად და მონაწილეობდა მრავალ ბლუზ ფესტივალებში. მას შემდეგ, რაც მან მიიღო რამდენიმე კარაოკე კონკურსში მოონაწილეობა, ბოიანამ საბოლოოდ შეძლო გასულიყო ეროვნულ დონეზე. ის 2012 წელს გახდა 3 სეზონის ფინალისტი პროექტისა „Ja imam talenat“ („მე მაქვს ნიჭი“), სადაც დაიპყრო ფართო აუდიტორიის ყურადღება თავისი ძლიერი ვოკალითა და ბრწყინვალე სცენური შესრულების წყალობით. სერბეთში მან მიიღო არეტა ფრანკლინის არაოფიციალური ადგილობრივი ტიტული.
სქოლიო
კატეგორია:სერბი მომღერლები კატეგორია:დაბადებული 1986 კატეგორია:დაბადებული 24 ივნისი
სემატი
სემატი — ძველი ეგვიპტის დედოფალი, ფარაონ დენის ცოლი. ის დაკრძალულია მასთან ახლოს აბიდოსში. ძალიან ცოტა ინფორმაციაა სემატის და დენის შესახებ ცნობილი. იგი მოიხსენიება ორი სახელით:
ეს ორივე სათაური ასოცირდება ძველი ეგვიპტის დედოფლებთან. სემატი არ იყო ერთადერთი იდენტიფიცირებული ქალი სამგლოვიარო სტელადან. სხვა ქალები, რომელთა სამგლოვიარო სტელა აღმოაჩინეს დენის სამარხთან, არიან სეშემეტკა და სერეთორი. მეორე მსოფლიო ომამდე სტელა იყო ბერლინში ეგვიპტის მუზეუმში, მაგრამ ომის დროს განადგურდა.
ჩეხოვის პატარა სახლი
ისტორია
პატარა სახლი, სადაც დაიბადა ანტონ ჩეხოვი, ააგეს 1850 წელს. სახლის ფართობი სულ 30,5 კვ. მ.-ს შეადგენს. მდებარეობს ვაჭარ ა. გნუტოვის მფლობელობაში ყოფილ მიწის ნაკვეთზე. მესამე გილდიის ვაჭარმა პ. ჩეხოვი აღნიშნულ ფლიგელში ცხოვრობდა 1859 წლიდან 1861 წლამდე. სწორედ ამ სახლში 1860 წლის 29 იანვარს დაიბადა ჩეხოვების მესამე შვილი ანტონი, მომავალში ცნობილი მწერალი.
სემატი
ლიტერატურა
კატეგორია:ძველი ეგვიპტის დედოფლები
ჩეხოვის პატარა სახლი
მუზეუმის შექმნის ისტორია
ანტონ ჩეხოვის 50 წლის იუბილესთან დაკავშირებით, 1910 წელს ევგენი გარშინის ინიციატივით სახლის კედელზე დაკიდეს მემორიალური დაფა. გარშინი იყო ასევე ინიციატორი, რომ პატარა სახლში გაეხნათ მუზეუმი.
ჩეხოვის სახლის მფლობელი იყო ქალბატონი კოვალენკო, რომლის სახლის ღირებულებაც სულ 4 500-5 000 რუბლი ღირდა, მაგრამ მან იმისათვის რომ ნება მიეცა სახლში მუზეუმის გასახსნელად მოითხოვა 10 000 რუბლი.
1921 წლიდან დაიწყეს ჩეხოვის ნივთების შეგროვება, ზოგიერთი მათგანი აღადგინეს, რათა შეევსოთ ცარიელი სამზარეულოს კუთხე.
1924 წელს ჩამოყალიბდა მუზეუმი. 1926 წელს სახლის გარშემო დარგეს ალუბლის ხეები. ამავე დროს გაიხსნა პირველი სამუზეუმო ექსპოზიცია, რომელიც აღწერდა მწერლის ტაგანროგში ცხოვრების პერიოდს.
ამჟამად მუზეუმი შედის ტაგანროგის სახელმწიფო ლიტერატურული და ისტორიულ-არქიტექტურული მუზეუმ-ნაკრძალის შემადგენლობაში.
ჩრდილოეთ საქსონიის რაიონი
შუა საქსონიის რაიონი (Nordsachsen) — რაიონი გერმანიაში. რაიონის ცენტრი — ქალაქი ტორგაუ. რაიონი შედის საქსონიის ფედერალურ მხარეში. ექვემდებარება ლაიფციგის ადმინისტრაციულ ოლქს. იკავებს 2.020,08 კვ. კმ. ფართობს. მოსახლეობა შეადგენს 198.629 ადამიანს. მოსახლეობის სიმჭიდროვე — 98 ადამიანი/კვ.კმ-ზე. რაიონის ოფიციალური კოდი — 14 7 30.
რესურსები ინტერნეტში
კატეგორია:საქსონიის რაიონები
არასაჟი
არასაჟი (Araçagi) — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 317 მეტრზე. მიეკუთვნება პარაიბის შტატის აგრარულ მეზორეგიონს. შედის ეკონომიკურ-სტატისტიკურ მიკრორეგიონ გუარაბირის შემადგენლობაში.
2010 წლის მონაცემებით, მოსახლეობა 17 224 ადამიანს შეადგენდა, მოსახლეობის სიმჭიდროვე 74.51 კმ²-ზე. ფართობი 231 155 კმ²-ია.
რესურსები ინტერნეტში
კატეგორია:პარაიბის შტატის მუნიციპალიტეტები
დედა! (ფილმი)
დედა! (ინგლ. mother!) — 2017 წლის ამერიკული ფსიქოლოგიური საშინელებათა ფილმი, რომლის ავტორი და რეჟისორია დარენ არონოფსკი. ფილმში მთავარ როლებს ასრულებენ ჯენიფერ ლოურენსი, ხავიერ ბარდემი, ედ ჰარისი და მიშელ ფაიფერი. ფილმის სიუჟეტი მიჰყვება ახალგაზრდა ქალის ისტორიას, რომლის მეუღლესთან ერთად მშვიდ ცხოვრებას სოფლის სახლში იდუმალი წყვილის ჩამოსვლა არღვევს.
დედა! შეირჩა ოქროს ლომისთვის ვენეციის 74-ე საერთაშორისო კინოფესტივალზე და მისი პრემიერა შედგა 2017 წლის 5 სექტემბერს. მისი პრემიერა შეერთებულ შტატებში 2017 წლის 15 სექტემბერს, Paramount Pictures- ის მიერ და მთელი მსოფლიოს მასშტაბით 44 მილიონ დოლარზე მეტი გამოიმუშავა, 30 მილიონი დოლარის ბიუჯეტისგან. მიუხედავად იმისა, რომ ფილმმა კრიტიკოსების მხრიდან ზოგადად დადებითი შეფასება მიიღო, მისმა ბიბლიურმა ალეგორიებმა და ძალადობის ასახვამ დაპირისპირება გამოიწვია.
განვითარება
2014 წლის ნოეს შემდეგ, არონოფსკიმ დაიწყო მუშაობა საბავშვო ფილმზე. ამ პროცესის დროს, მას გაუჩნდა ახალი იდეა, რაც დედა!-ს წარმოების წინაპირობა გახდა. მან მომავალი ფილმის სცენარი ხუთ დღეში დაწერა. ფილმში გამოყენებულია ოცნება-ლოგიკური თხრობა, რომლის შესახებაც არონოფსკიმ აღნიშნა,„თუკი მის ამოხსნას შეეცდებით, ის ეტაპ-ეტაპ ამოიხსნება” და ეს „ფსიქოლოგიურად გამაგიჟებელია. ზედმეტად არ უნდა ეცადოთ რომ ამოხსნათ.”
მსახიობთა შერჩევა
როგორც ცნობილია, ჯენიფერ ლოურენსი მოლაპარაკებებს აწარმოებდა ჯერ კიდევ 2015 წლის ოქტომბერში ფილმში მონაწილეობის მისაღებად. 2016 წლის იანვრისთვის ხავიერ ბარდემი მოლაპარაკებები დაიწყოხავიერ ბარდემთან და აპრილისთვის მსახიობებს დაემატა დომნალ გლისონი, მიშელ ფაიფერი, ედ ჰარისი და ბრაიან გლისონი. 2016 წლის მარტში ცნობილი გახდა, რომ კრისტენ ვიიგი ასევე მიიღებდა მონაწილეობას ფილმში.
გადაღებები
ფილმის გადაღებები დაიწყო 13 ივნისს, 2016 წელს, და დასრულდა, 28 აგვისტოს, 2016 წელს. ძირითადი გადაღებების დაწყებამდე, მსახიობები სამი თვის განმავლობაში ემზადებოდნენ როლისთვის. არონოფსკიმ თქვა, რომ ლოურენსმა „ვერ გაიცნო პერსონაჟი მანამ, სანამ გადაღებები არ დავიწყეთ".
მუსიკა
დედა! არონოფსკის პირველი ფილმია, სადაც კომპოზიტორი კლინტ მანსელი არ იღებს მონაწილეობას. თავდაპირველად ფილმის მუსიკალურ გაფორმებაზე ჯოჰან ჯოჰანსონი მუშაობდა, მაგრამ 90 წუთიანი მუსიკის ნახვის შემდეგ არონოფსკი და ჯოჰანსონი შეთანხმდნენ, რომ მას ფილმში არ გამოიყენებდნენ. საბოლოოდ, მათ მუსიკაზე ხელმეორედ დაიწყეს მუშაობა და ჯოჰანსონს კრეგ ჰენიგანი შეუერთდა ხმის დიზაინერმა.
ფილმის დასასრულს მასში წარმოდგენილია სკიტერ დეივისის მუსიკის „The End of the World“-ის პატი სმითის განახლებული ვერსია.
ფილმის გამოსვლა
ფილმს მსოფლიო პრემიერა ჰქონდა ვენეციის 74-ე საერთაშორისო კინოფესტივალზე, სადაც იგი შეარჩიეს ოქროს ლომის კანდიდატად. ფილმის პრემიერა შედგა ლონდონში 2017 წლის 6 სექტემბერს. ის ასევე გამოჩნდა ტორონტოს 2017 წლის საერთაშორისო კინოფესტივალზე.
2017 წლის 7 აგვისტოს გამოვიდა ფილმის პირველი ოფიციალური თრეილერი.
შემოსავლები
დედა!-ს შემოსავალმა აშშ-სა და კანადაში 17.8 მილიონი აშშ დოლარი შეადგინა, მსოფლიოს სხვა ტერიტორიებზე კი 26.7 მილიონი აშშ დოლარი. ფილმის მთლიანმა შემოსავალმა 44.5 მილიონი აშშ დოლარი შეადგინა, ხოლო მისი ბიუჯეტი 30 მილიონი დოლარი იყო.
სქოლიო
კატეგორია:Paramount Pictures-ის ფილმები კატეგორია:ინგლისურენოვანი ფილმები კატეგორია:ამერიკული ფილმები კატეგორია:2017 წლის ფილმები კატეგორია:ამერიკული ფსიქოლოგიური თრილერი ფილმები კატეგორია:ამერიკული ფსიქოლოგიური დრამატული ფილმები კატეგორია:ამერიკული ფსიქოლოგიური საშინელებათა ფილმები კატეგორია:ამერიკული საშინელებათა თრილერი ფილმები კატეგორია:Protozoa Pictures-ის ფილმები კატეგორია:დარენ არონოფსკის ფილმები
კამპო-დე-მირა
კამპო-დე-მირა (Campo de Mirra, El Camp de Mirra) — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის ალტო-ვინალოპოს კომარკის შემადგენლობაში. ფართობი — 21,8 კმ². მოსახლეობა — 417 კაცი (2020 წ.).
სქოლიო
კატეგორია:ალიკანტეს მუნიციპალიტეტები
Animation Domination
Animation Domination — სატელევიზიო პროგრამა, რომელიც გადაიცემოდა ყოველ კვირა დღეს, საღამოთი, სატელევიზიო არხის, Fox-ის ეთერში, 2005 წლის 1 მაისიდან მოყოლებული 2014 წლის 21 სექტემბრამდე.
პირველი შოუ, რომელიც გამოჩნდა პროგრამაში იყო ამერიკული ანიმაციური სიტკომი ამერიკელი მამიკო!, თუმცა მისი საპილოტო ეპიზოდის ტრანსლაცია შედგა 2005 წლის 6 თებერვალს. შემდგომში ბლოკში გამოჩნდა ისეთი განთქმული ანიმაციური სერიალები, როგორებიც არის სიმფსონები, მთის მეფე და გრიფინები.
Beauty Never Lies
„Beauty Never Lies“ („Ceo svet je moj / Цео свет је мој“) — სერბი მომღერლის ბოიანა სტამენოვის სიმღერა. ბოიანამ 2015 წლის მაისში ამ სიმღერით სერბეთი წარადგინა ევროვიზია 2015-ზე, ნახევარფინალში 63 ქულით მე-9 ადგილზე გავიდა და ფინალში გადავიდა, ხოლო ფინალში 53 ქულით მე-10 ადგილი დაიკავა
სქოლიო
კატეგორია:2015 წლის სიმღერები კატეგორია:ევროვიზიის სიმღერები
ოქროს გლობუსის 24-ე დაჯილდოება
ოქროს გლობუსის 24-e დაჯილდოება გაიმართა 1967 წლის 15 თებერვალს. მასში 1966 წლის ფილმები მონაწილეობდნენ.
რესურსები ინტერნეტში
კატეგორია:ოქროს გლობუსი
მუსტაფა მარდანოვი
მუსტაფა მარდანოვი (Mustafa Həşim oğlu Mərdanov; დ. 28 თებერვალი, 1894, მარანდი, ირანი - გ. 12 დეკემბერი, 1968, ბაქო, აზერბაიჯანის სსრ, სსრკ) — აზერბაიჯანის თეატრისა და კინოს მსახიობი, აზერბაიჯანის სსრ-ის სახალხო არტისტი (1943), „შრომის წითელი დროშის ორდენის“ ლაურეატი.
ბიოგრაფია
შემდგომში, ახალგაზრდა მსახიობმა უმაღლესი განათლების მიღების სურვილით მოსკოვში გაემგზავრა, სადაც ჩაირიცხა თეატრალური ხელოვნების სახელმწიფო ინსტიტუტში. 1924 წელს მოსკოვის თეატრალური ხელოვნების სახელმწიფო ინსტიტუტის დამთავრების შემდეგ, ბაქოში გადავიდა და სიცოცხლის ბოლომდე მუშაობდა აზერბაიჯანის სახელმწიფო დრამატულ თეატრში. მუსტაფა მარდანოვი გარდაიცვალა 1968 წლის 12 დეკემბერს, ბაქოში. რეჟისორი სამედ მარდანოვის ძმაა.
მოღვაწეობა
მუსტაფა ჩაირიცხა თბილისის ვაჟთა გიმნაზიაში. ის დიდი ინტერესი გამოიჩინა თეატრის მიმართ. მარდანოვი, რომელიც 1910 წლიდან იყო ქალაქის მუსლიმთა დრამატული წრეს წევრი, 1921-1922 წლებში მუშაობდა თბილისის აზერბაიჯანულენოვანი სახელმწიფო თეატრის რეჟისორად. 1924 წელს, მოსკოვის თეატრალური ხელოვნების სახელმწიფო ინსტიტუტის დამთავრების შემდეგ, ბაქოში ჩავიდა, სადაც გააგრძელა მოღვაწეობა აზერბაიჯანის სახელმწიფო დრამატულ თეატრში. იგი როლებს უმაღლესი პროფისიანოლიზმით ასრულებდა. მის გარშემო ცნობილი მსახიობები მუშაობდნენ. დიდი მოწონება დაიმსახურა მარდანოვის როლმა — „ხლესტაკოვმა“ (ინსპექტორი). მისი როლები „იმამვერდი“ (სევილი), „ლუკა“ (სიცოცხლის ძირში), „შმაგა“ (უდანაშაულო დამნაშავე), „პოლონი“ (ჰამლეტი) და ათობით სასცენო გმირის როლი მაღალი შეფასება დაემსახურა.
თეატრში მუშაობდის დროს, მას ხშირად იწვევდნენ ფილმებში. „მუზდურ გულუ“-(ბისმილლაჰ) მისი პირველი როლი იყო ფილმში. მოგვიანებით მას ფილმებში უფრო ხშირად იწვევდნენ.
1932 წელს რეჟისორმა ნიკოლოზ შენგელაიამ მარდანოვს თავის ფილმში — „26 კომისარი“, მენშევიკის როლი მიანიჭა. 20-იანი წლების ბოლოს და 30-იანი წლების დასაწყისში, მიუხედავად იმისა, რომ ომმა გავლენა იქონია აზერბაიჯანული კინოს განვითარებაზე, ბევრი ფილმი გადაიღეს. თუმცა, მუსტაფა მარდანოვი არ იყო მიწვეული ამ წლების განმავლობაში გადაღებულ ფილმებში. კინოინდუსტრიას ის მხოლოდ 1955 წელს დაუბრუნდა. მისი ერთ-ერთი ყველაზე წარმატებული როლი იყო ჰასან ბეი როლი ფილმში „ის არ იყოს და ეს იყოს“.